සතුරාගේ පණිවුඩ හුවමාරුවේ දී ඔවුන් තම බිම් බෝම්බයේ හැකි පමණ සෙබළුන් නසන්නට අර අඳින ලදී. ප‍්‍රථම වාහනය වූ ඩබල් කැබ් රථයේ සෙබළුන් දෙදෙනෙක් සිටියහ. එය අත්හරින ලෙස කියැවින. ඉන්පසු ගමන්ගත්තේ හමුදා ට‍්‍රක් රථයකි. එහි සිවිල් අය තිදෙනෙකු සිටින ලදී. එය ද අත්හරින ලෙස කියැවින. ඉන්පසු ගමන් ගත්තේ බස්රථයකි. එහි සංඝයා වහන්සේලා දෙනමක් සහ සෙබළු සිටිති.  එය ද අත්හරින ලෙස උපදෙස් දෙන ලදී. ඉන්පසුව ගමන් ගත්තේ හයිඒස් වගර්යේ වෑන් රථයකි. එහිද තිදෙනෙකු සිටින බව දැන්වූවිට එයද මගහරින ලෙස දැන්වීය. මේ වනවිට ඔවුනට තම බිම් බෝම්බය පුපුරවා හැර ලබාගත හැකි මරණ ගණන ඉතාමත් අල්ප බැවින් සුදුසු ඉලක්කයක් නැති තරම් විය. පිටුපසින්ම මා ගමන්ගත් ජීප් රථයේ යම් වැදගත් නිලධාරියෙකු ගමන් ගන්නා බව දන්නා සතුරා එම ජීප් රථය ඉලක්ක කර බෝම්බය පුපුරුවා හරින ලෙසට උපදෙස් නිකුත් කරන ලදී.